text: Tann 21. mars hevði Vørn eina afturlatna uppboðsølu, har eitt, trý og átta ára rættindi at fiska svartkjaft vórðu seld.
text: #000003
text: Ein av aktørunum, sum bjóðaði seg framat, og fekk ein part á uppboðsøluni var reiðaríið Thor Fisheries, sum keypti umleið 2500 tons í eitt ár, fyri ein kiloprís á 0,30 oyru.
text: #000004
text: Hini reiðaríini, sum bjóðaðu og fingu nakað vóru Framherji, Næraberg, Varðin og Jókin. Eisini keypti Varðin Pelagic ein part av svartkjaftinum á uppboðsøluni, sum gav landskassanum eina inntøku á tilsamans 13,1 millión krónur.
text: #000005
text: Fleiri røddir hava verið frammi rundan um uppboðsølirnar, sum er ein liður í fiskivinnulóggávuni, sum kom í gildi 1. januar 2018.
text: #000006
text: Ætlanin hjá landstýrinum, at hava uppboðsøluna var, at nýggir aktørar á henda hátt kunnu bjóða seg framat í vinnuni, men hetta hevu tó ikki eydnast enn.
text: #000008
text: Hildibjartur Olsen, sum er skipari á uppsjóvarskipinum Hoyvík, sum reiðaríið Thor í Hósvík eigur, sigur, at talan er um eina miseydnaða roynd, at geva øðrum møguleikan at sleppa framat framat í vinnuni.
text: #000009
text: - Vit síggja tað ferð eftir ferð, at tað eru tey stóru reiðaríiini, sum keypa alt á uppboðsøluni. Hetta eru reiðarí, har reiðararnir hava verið alment frammi, og sagt, at uppboðsølan fór at geva teimum nógv størri bitar, enn tey kundu svølgja, men kortini keypa hesir stóru reiðararnir alt, bara fyri at halda nýggjum aktørum burtur, sigur skiparin á einasta uppsjóvarskipinum, sum Havnin hevur.
text: #000010
text: - Ætlanin var, at man skuldi geva nýggjum aktørum møguleikan at koma framat, og deila tilfeingið meira út til fólki, men her er okkurt, sum ger at tað ikki eydnast, sigur Hildibjartur Olsen, skipari.
text: #000011
text: Hoyvík hevur einans verið í vinnu í 8 dagar síðan tann 26. september í 2018.
text: #000012
text: - Hetta er ikki fyri at traðka á nakran, sum er í vinnuni. Teir gomlu aktørarnir hava klárað seg væl, og gjørt nógv gott fyri Føroyar, og teir nýggju, sum eru komnir inn gjøgnum menningarkvoturnar, hava óvia spennandi ætlanir, men tað er ikki rætt, at eitt nú vit, sum høvdu so lítið av uppsjóvarfiski frammanundan, skulu kempa so nógv fyri at vera við í kappingini.
text: #000014
text: - Tað er jú langt frá líka lætt hjá okkum at bjóða uppá tilfeingið, sum fer á uppboðsøluni sum hjá eitt nú hjá teimum, sum hava eginkvotur, og sum hava verið í vinnuni nógv tey seinastu árini, sigur Hildibjartur Olsen.
text: #000015
text: Minni veiða av norðhavssild og makreli men meira av svartkjafti
text: #000019
text: Stór pelagisk fyritøka møguliga til Føroya
text: #000020
text: Smyril Line keypir enn eitt farmaskip
text: #000025